- Hindi News
- National
- बेंगाबाद यूनियन बैंक लूट मामले में गिरिडीह पुलिस का हाथ खाली, हजारीबाग में अब तक 4.21 लाख के साथ 4 गिर
बेंगाबाद यूनियन बैंक लूट मामले में गिरिडीह पुलिस का हाथ खाली, हजारीबाग में अब तक 4.21 लाख के साथ 4 गिरफ्तार
बेंगाबादयूनियन बैंक ऑफ इंडिया शाखा कार्यालय में डकैती की घटना हुए करीब 22 दिन बीत चुके है। लेकिन गिरिडीह पुलिस के हाथ अब तक खाली है। जबकि पुलिस अपराधियों को दबोचने के लिए लगातार छापेमारी करने का दावा कर रही है। बावजूद अब तक कोई सफलता हाथ नहीं लगी है। घटना के तीन दिन बाद कुछ संदिग्धों को बेंगाबाद पुलिस ने पूछताछ के लिए हिरासत में लिया। लेकिन कोई सुराग नहीं मिलने के बाद संदिग्धों को छोड़ दिया गया। बैंक डकैती के मामले में पुलिस अब तक सिर्फ हाथ-पांव ही मार रही है।
हालांकि पुलिस का दावा है कि जिस गिरोह ने डकैती को अंजाम दिया है उस गिरोह की पहचान किया जा चुका है। पुलिस की मानें तो जिस गिरोह ने यूनियन बैंक में डकैती को अंजाम देकर 28 लाख लूटने में सफल रहा। उस गिरोह के तार उड़ीसा के झासुगूढ़ा अपराधियों से जुड़ा हुआ है। पुलिस झासूगूढ़ा के रहमान मल्लिक गिरोह से बैंक डकैती की घटना को जोड़ रही है। वहीं झासुगूढ़ा के रहमान मल्लिक गिरोह का दो सदस्यों में एक का कनेक्शन जहां बिहार के जमुई जिला से तो दूसरे अपराधी संजय यादव का तार देवघर से जुड़ा बताया जा रहा है। झासुगूढ़ा का रहमान मल्लिक फिलहाल उड़ीसा के जेल में बंद बताया जा रहा है। रहमान मल्लिक से पूछताछ करने के लिए पुलिस ने गिरिडीह कोर्ट में ट्रांजिट रिमांड पर लेने के लिए अर्जी दिया है। कोर्ट से मंजूरी मिलने के बाद पुलिस कभी रहमान को ट्रांजिट रिमांड पर लाने के लिए उड़ीसा रवाना हो सकती है।
एसपी ने बताया कि यह अंतरराज्यीय डकैत गिरोह है। सारे अपराधी काफी शातिर और फर्जी वाड़ा में माहिर हैं। झारखंड बिहार के कई लूट एवं डकैती कांड में इनकी संलिप्तता है। वे कोलकाता और रांची भागे फिर रहे थे। इन्हें गिरफ्तार किया जाना टीम के लिए बड़ी उपलब्धि है। इस टीम में शामिल सारे पुलिस पदाधिकारी को प्रशस्ति पत्र देकर सम्मानित किया गया। 21.30 लाख की डकैती में सात अपराधी शामिल थे। अब तक चार गिरफ्तार किए गए हैं।
हजारीबाग | ईचाकस्थित इलाहाबाद बैंक डकैती कांड का पूरी तरह से खुलासा हो गया है। पिछले सात फरवरी को इस बैंक में 21.30 लाख की डकैती हुई थी। इस कांड में गिरफ्तार दो और अपराधियों को बुधवार को जेपी कारा भेज दिया गया। इनके पास से पुलिस ने 1.72 लाख रुपए के अलावा और सीसीटीवी फुटेज में आए अपराधी का जैकेट बरामद किया है। अब तक इस कांड के मुख्य सरगना सहित चार अपराधियों को गिरफ्तार किया जा चुका है। साथ ही कुल 4.12 लाख रुपए बरामद किए जा चुके हैं। इसमें सरगना रविन्द्र सोनी और मो. शमीम को 16 फरवरी को हीं जेल भेजा गया था। इनके पास से 2.40 लाख रुपए बरामद किए गए थे। बैंक डकैती कांड में यह दूसरी उपलब्धि है। एसपी अनूप बिरथरे ने बुधवार को प्रेस वार्ता में बताया कि आज जिन्हें जेल भेजा गया उसमें बिहार के बांका जिला अंतर्गत कटोरिया थाना रोड निवासी रणवीर कुमार सिंह उर्फ पप्पू सिंह और झारखंड के देवघर जिला अंतर्गत मधुपुर थाना के रूपाबाद निवासी शंभू दास हैं।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva